stanford-oval/wikipedia huggingface dataset:
Euroopan unionin symbolit
Euroopan unionin motto

Euroopan unionin motto julkistettiin alun perin epävirallisen prosessin kautta vuonna 2000. "Moninaisuudessaan yhtenäinen" valittiin koululaisten internetissä tekemien ehdotusten pohjalta ja sen hyväksyi Euroopan parlamentin puhemies Nicole Fontaine. Motto on nykyisellään kirjoitettu unionin perustuslakiluonnokseen ja se esiintyy EU:n verkkosivuilla.
Euroopan unionin motto > Motto EU:n virallisilla kielillä

| --- | --- |
 bulgariaksi: Единни в многообразието  englanniksi: United in diversity  espanjaksi: Unida en la diversidad  hollanniksi: Eenheid in verscheidenheid  iiriksi: Aontaithe san éagsúlacht  italiaksi: Unita nella diversità  kreikaksi: Ενότητα στην πολυµορφία  latviaksi: Vienotība dažādībā  liettuaksi: Vienybė įvairialypiškume  maltaksi: Maghqudin fid-diversità  portugaliksi: Unida na diversidade :  puolaksi: Jedność w różnorodności  ranskaksi: Unie dans la diversité  romaniaksi: Unitate în diversitate  ruotsiksi: Förenat i mångfalden  saksaksi: In Vielfalt geeint  slovakiksi: Jednota v rozdielnosti  sloveeniksi: Združeni v raznolikosti  suomeksi: Moninaisuudessaan yhtenäinen  tanskaksi: Forenet i mangfoldighed  tšekiksi: Jednotnost v různorodosti  unkariksi: Egység a sokféleségben  viroksi: Ühtsus erinevuses
Euroopan unionin rahayksikkö

Euro (symboli €, lyhenne e, valuuttatunnus EUR) on virallinen rahayksikkö kahdessakymmenessä Euroopan unionin jäsenvaltiossa ja neljässä EU:hun kuulumattomassa kääpiövaltiossa, eli euroalueella. Yksi euro vastaa 100 senttiä (lyh. snt tai c). Kaikissa eurokolikoissa on yhteinen puoli, johon arvo on kirjattu, sekä kansallinen puoli, jolla on valtiokohtainen kuva. Euroseteleissä on valtioiden kesken yhtenäinen ulkoasu kummallakin setelin puolella. Kaikkia seteleitä ja käyttökolikoita (mutta ei juhlarahoja) voidaan käyttää kaikissa eurovaltioissa.
Euroopan unionin hymni

Euroopan unionin hymni, Oodi ilolle (”Euroopan hymni”), perustuu Ludwig van Beethovenin yhdeksännen sinfonian päätösosaan. Unionin alueella puhuttujen kielten runsauden vuoksi hymni on täysin instrumentaalinen, eli siinä ei ole sanoja. Alun perin hymnin valitsi Euroopan neuvosto vuonna 1972.
Hymniä soitetaan Euroopan neuvoston ja Euroopan unionin virallisissa tilaisuuksissa.
Eurooppa-päivä

9. toukokuuta 1950 Robert Schuman esitti ehdotuksensa yhtenäisen Euroopan luomisesta välttämättömänä rauhanomaisten suhteiden ylläpitämiseksi.
Tätä ehdotusta, joka tunnetaan nimellä Schumanin julistus pidetään Euroopan unionin perustamisen ensimmäisenä askeleena.
Nykyään 9. päivästä toukokuuta on tehty Euroopan unionin symboli (Eurooppa-päivä), joka yhdessä yhteisen valuutan (euro), lipun ja kansallislaulun kanssa identifioi Euroopan unionin poliittisena toimijana. Eurooppa-päivä on tarkoitettu unionin kansoja ja kansalaisia yhdistävien juhlallisuuksien päiväksi.
Eurooppa-päivän tapahtumia Suomessa järjestää kansalaisjärjestö Eurooppalainen Suomi yhteistyössä Euroopan komission kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Euroopan perustuslain sopimusluonnos, 18. heinäkuuta, 2003, Artikla IV-1, Unionin tunnukset. (Sivun 222 ylälaidassa kaikilla kielillä paitsi ruotsiksi.)
Eurooppa-päivä (Arkistoitu – Internet Archive)
Euroopan hymni – Euroopan komission www-sivu.
EU:n lippu
Microsoft Windows

| Microsoft Windows |
| --- | --- |

Kehittäjä:  Microsoft
Ohjelmointikielet:  Assembly, C ja C++ 
Tuoteperhe:  Windows NT ja MS-DOS
Toiminnallinen tila:  Viimeisin
Julkaistu:  Windows 1.0 20. marraskuuta 1985
Viimeisin vakaa versio:  Windows 11 (5. lokakuuta 2021)
Tuetut kielet:  137 kieltä, myös suomi.
Ytimen tyyppi:  Windows NT perhe: Hybridiydin Windows 9x ja aikaisemmat: Monoliittinen ydin (MS-DOS)
Suoritintuki:  ARM IA-32 Intel Itanium AMD64
Käyttöliittymä:  Graafinen käyttöliittymä
Lisenssi:  Microsoft EULA
Aiheesta muualla
windows.microsoft.com
Infobox OKNimi-testi OK: 
Microsoft Windows on IBM PC -yhteensopiville tarkoitettujen graafisten käyttöliittymien ja käyttöjärjestelmien perhe, jonka Microsoft esitteli vuonna 1985. Se on maailman käytetyin henkilökohtaisten tietokoneiden käyttöjärjestelmä, ja se toimitetaan nykyään tavallisesti pakettina ostetun tietokonelaitteiston mukana valmiiksi asennettuna.
Perheeseen kuuluvat myös Windows CE-, Pocket PC-, Windows Mobile- ja Windows Phone -käyttöjärjestelmät.
Markkinaosuus

Sen markkinaosuus oli 77,12 prosenttia työpöytäkäytössä henkilökohtaisten tietokoneiden  käyttöjärjestelmistä vuonna 2014.
Vuonna 2020 Windows oli suosituin käyttöjärjestelmä työpöytäkäytössä IDC:n ilmoittamana. Käyttöjärjestelmän osuus oli 80,5 % kun Chrome OS:llä oli 10,8 % ja macOS:llä 7,5 % osuus. Määrä perustuu myytävissä tietokoneissa (kannettavat, pöytäkoneet ja työasemat) mukana olevaan käyttöjärjestelmään.
Vuonna 2021 verkkosivustojen kävijämäärien mukaan Windowsin osuus työpöytäkäytössä oli 75,5 % StatCounterin ilmoittamana StatCounter käyttää seurantaan osallistuvien verkkosivustojen kävijämääriä tuloksissa selainten ilmoittamien tietojen mukaan.
Verkkosivujen palvelimista Windowsia on käytetty 28,9 prosentissa.
Windowsin versiot ja jakelut > MS-DOS:iin pohjautuvat

Windows 1.0 (1985: 1.0 Comdexissa vuonna 1983 esitelty esituotantoversio, 1.01 lopullinen julkaisuversio)
Windows 2.0 (marraskuu 1987)
Windows 2.1x (toukokuu 1988)
Windows 3.0 (toukokuu 1990)
Windows 3.1 (1992) Koodinimi Janus
Windows 3.11 (1993)
Windows 95 (1995) (myös OSR2, OSR2.1, ja OSR2.5) Koodinimi Chicago
Windows 98 (1998) (myös Second Edition, 1999) Koodinimi Memphis
Windows Me (Millennium Edition, syyskuu 2000) Koodinimi Millennium
Windowsin versiot ja jakelut > Windows NT

Windows NT 3.51 (1995)
Windows NT 4.0 (1996)
Windows 2000 (Windows NT 5.0) (helmikuu 2000)
Windows XP (Windows NT 5.1) (2001) Whistler
Windows Server 2003 (Windows NT 5.2) (2003)
Windows Vista (Windows NT 6.0 -loppukäyttäjille) (2007)
Windows Server 2008 (Windows NT 6.0 -palvelimiin) (2007)
Windows 7 (Windows NT 6.1 -loppukäyttäjille) (22. lokakuuta 2009)
Windows Server 2008 R2 (22. lokakuuta 2009)
Windows 8 (Windows NT 6.2 (Build 9200, RTM)  (26. lokakuuta 2012)
Windows Server 2012 (4. syyskuuta 2012)
Windows 8.1 (18. lokakuuta 2013)
Windows Server 2012 R2 (17. lokakuuta 2013)
Windows 10 (29. heinäkuuta 2015)
Windows Server 2016 (12. lokakuuta 2016)
Windows Server 2019 (21. toukokuuta 2019)
Windows 11 (5. lokakuuta 2021)
Windows Server 2022 (2022)
Windowsin versiot ja jakelut > Windows CE

Windows CE (Windows Embedded Compact) (1996)
Windows Embedded Industry (2006)
Windows Embedded Standard (2009)
Windows Embedded Handheld 6.5 (2011)
Pocket PC
Pocket PC 2000 (2000)
Pocket PC 2002 (2001)
Windows Mobile
Windows Mobile 2003 (kesäkuu 2003)
Windows Mobile 2003 SE (2004)
Windows Mobile 5 (2005)
Windows Mobile 6 (2007)
Windows Mobile 6.1 (2008)
Windows Mobile 6.5 (2009)
Windows Phone
Windows Phone 7 (2010)
Windows Phone 7.5 (2011)
Windows Phone 7.8 (epävirallisesti 2012, virallinen julkaisu 2013)
Windows Phone 8 (2012)
Windows Phone 8.1 (2014)
Windows 10 Mobile (2015)
Emulointi

Emulointi, yhteensopivuusrajapinnat ja virtuaalikoneiden käyttö mahdollistaa joidenkin Windows-sovelluksien käytön ilman Microsoft Windowsia jopa muilla kuin PC-yhteensopivilla koneilla.
Virtual PC
ReactOS
Win4Lin
VMware
Virtualbox
Wine
Aiheesta muualla

Wikimedia Commonsissa on kuvia tai muita tiedostoja aiheesta .
Microsoftin oma Windows-sivu
Historiaa: aikajana
Microsoft muutti käyttöliittymänsä ulkoasua merkittävästi Windows 10 -versiossa. Kuvassa ulkoasun konseptisuunnitelma, eikä käyttäjälle näkyvä lopullinen versio.
Windowsin aikaisempi versio näytti varsin karulta verrattuna nykyaikaiseen käyttöliittymään. Tässä Windows NT 3.1 laskimen ulkonäkö.
Françoise Nyssen

Françoise Nyssen
Françoise Nyssen (s. 9. heinäkuuta 1951 Etterbeek, Bryssel, Belgia) on ranskanbelgialainen kustantaja ja poliitikko ja Actes Sudin aiempi johtaja. Hän on ollut Audrey Azoulayn jälkeen Ranskan kulttuuriministeri vuodesta 2017 vuoteen 2018.
Nyssen vietti lapsuutensa Belgiassa ja opiskeli siellä myös yliopistossa. Hän on suorittanut maisterintutkinnon Brysselissä Institut supérieur d’urbanisme et de rénovation urbainessa ja työskenteli alkuun Pariisissa kaupunkisuunnittelijana.
Nyssen  aloitti 1987 isänsä Hubert Nyssenin perustaman Arlesissa sijaitsevan Actes Sud -kustantamon osakkaana ja johtajana. Françoise Nyssen perusti miehensä kanssa 2014 koulun Domaine du possible, jossa käytetään Steiner-Waldorfin pedagogisia menetelmiä. Koulu sijaitsee maatilalla muutama kilometri Arlesin keskustasta, ja syyskuussa 2016 sinne ilmoittautui satakunta 3–16-vuotiasta oppilasta.
Nyssen pyrkii kulttuuriministerinä edistämään naisten määrää Ranskan kulttuuritehtävissä. Esimerkiksi kapellimestareista vain kolme prosenttia on naisia. Uhkana on muuten, että esimerkiksi festivaalien saamaa tukea vähennetään. Hänen hallinnonalallaan on ministeriö panostanut eron kaventamiseen 500 000 euroa.
Garry Marshall

| Garry Marshall |
| --- | --- |
 Marshall vuonna 2013
Henkilötiedot
Syntynyt: 13. marraskuuta 1934 Bronx, New York, New York, Yhdysvallat
Kuollut: 19. heinäkuuta 2016 (81 vuotta) Burbank, Kalifornia, Yhdysvallat
Ammatti:  elokuvaohjaaja, näyttelijä, käsikirjoittaja, tuottaja
Puoliso:  Barbara Marshall
Ohjaaja
Aktiivisena:  1959–2016
Tunnetuimmat ohjaukset:  Pretty Woman
Aiheesta muualla
IMDb 
Elonet
Garry Kent Masciarelli (13. marraskuuta 1934 – 19. heinäkuuta 2016) oli yhdysvaltalainen elokuvaohjaaja. Hänet tunnetaan ennen kaikkea televisiosarja Onnen päivien luojana, ohjaajana ja käsikirjoittajana. Lisäksi hänen tuotantoonsa kuuluu muutamia maailmankuuluja romanttisia elokuvia, kuten Pretty Woman (1990), Frankie & Johnny (1991), Morsian karkuteillä (1999), Prinsessapäiväkirjat (2001) sekä Ystävänpäivä (2010).
Marshall syntyi Bronxissa New Yorkissa. Hänen isänsä oli italialaistaustainen (suku Abruzzosta), mutta muutti sukunimensä ennen pojan syntymää Masciarellista Marshalliksi. Äitinsä puolelta hän on englantilais-skotlantilainen. Marshall opiskeli Northwestern-yliopistossa Chicagon lähellä ja työskenteli sitten uutistoimittajana, jazzrumpalina ja standup-koomikkona, kunnes aloitti uran televisiosarjojen kehittäjänä. Ennen Onnen päiviä hän oli mukana kirjoittamassa Dick Van Dyken, Lucille Ballin, ja Joey Bishopin show-sarjoja. Aluksi yhteistyössä Jerry Belsonin kanssa hän alkoi kehittää omia televisiosarjaideoita, joita ovat muun muassa Neil Simonin näytelmään perustuva, eronneiden miesten kimppa-asumisesta kertova The Odd Couple, Robin Williamsin tunnetuksi tehnyt Ystäväni avaruudesta sekä Onnen päivät.
Marshallilla on tähti Hollywood Walk of Famella. Hän on ollut ehdolla Baftan, Césarin ja useiden Emmyjen saajaksi. Marshall kuoli 19. heinäkuuta 2016 Burbankissa Kaliforniassa keuhkokuumeeseen 81-vuotiaana. [lähde? ]
Aiheesta muualla

Garry Marshall Internet Movie Databasessa. (englanniksi)
Puistola

| Puistola> Parkstad |
| --- | --- |

 Kaupungin kartta, jossa Puistola korostettuna.  Helsingin kaupunginosat
Kaupunki:  Helsinki
Suurpiiri:  Koillinen suurpiiri
Kaupunginosa nro:  411 (osa-alue)
Pinta-ala:  2,41 km² 
Väkiluku:  6 718  (2017)
Väestötiheys:  2788 as./km²
Osa-alueet:  on itse osa Suurmetsän kaupunginosaa (ja Puistolan peruspiiriä)
Postinumero(t):  00730, 00750, 00751, 00760, 00770
Lähialueet:  Tapulikaupunki, Vantaa, Heikinlaakso, Tattarisuo, Malmin lentokenttä, Tapanila, Alppikylä
Puistola (ruots. Parkstad) on Suurmetsän kaupunginosaan kuuluva osa-alue Koillis-Helsingissä, pääradan varrella Tikkurilasta noin kaksi kilometriä etelään ja Malmilta noin kuusi kilometriä pohjoiseen. Puistolaan luettiin aikaisemmin myös pääradan länsipuolella oleva peltoalue, mutta rakentamisensa jälkeen se nimettiin Tapulikaupungiksi ja luokiteltiin kuuluvaksi Suutarilan kaupunginosaan. Piirijaossa osa-alueet Puistola,  Tapulikaupunki, Heikinlaakso, Tattarisuo sekä Alppikylä yhdessä muodostavat Puistolan peruspiirin.
Puistolan ja Tapulikaupungin välillä sijaitsee Puistolan rautatieasema. Asema on pääradan varren tärkeä joukkoliikennepiste vaihtoyhteyksien ja asukasmäärän takia.
Useiden muiden Koillis-Helsingin kaupunginosien tavoin myös Puistolan asukasluku on pienenemässä.
Puistolan peruspiiri

Helsingin virallisen aluejaon mukaan Puistolan peruspiirin osa-alueita ovat Puistola, Tapulikaupunki, Heikinlaakso, Alppikylä ja Tattarisuo. Vanhassa Puistolassa asuu 6 800 ihmistä ja koko peruspiirissä vajaa 18 500 asukasta (2005). Puistolan peruspiirin postinumeroita ovat 00730, 00750, 00760 sekä 00770. Naapuripiirejä ovat Helsingin puolella Suutarila, Malmi ja Jakomäki. Puistola rajoittuu pohjoisessa Vantaan kaupunginrajaan ja sen naapurina Vantaan puolella on Kuninkaala.
Historia

Puistola kuului aikanaan Helsingin maalaiskuntaan. Sen alueesta suurin osa on vanhastaan kuulunut Tapaninkylään, pieni osa Ala-Tikkurilaan. Vuonna 1906 Ab Parkstad-Vanda-Puistokylä -niminen yhtiö alkoi palstoittaa aluetta pien­talo­tonteiksi. Palstoitusta jatkettiin vuosi­kymmenien ajan, ja 1930-luvulla alueella oli jo varsin laaja esi­kaupunki­asutus.. Helsinkiin Puistola liitettiin vuoden 1946 alussa Helsingin suuressa alueliitoksessa.
Asuntoalueen nimenä oli aluksi Puistokylä tai Puisto. Muotoon Puistola nimi vakiintui lopullisesti 1930-luvulla. Vuonna 1926 Puistola oli jo vahvistettu lähellä sijainneen Fast­bölen rauta­tie­aseman nimeksi. Tämän aseman mukaan myös Puistolan asunto­alueen nimen ruotsin­kielisenä vastineena käytettiin pitkään nimeä Fastböle, vaikka se varsinaisesti tarkoitti pohjoisempana, nykyisen Vantaan alueella sijainnutta kylää, jonka suomenkielinen nimi nykyisin on Kuninkaala. Rautatieasema sijaitsi tosin Ala-Tikkurilan alueella, mutta sille oli annettu läheisen Fast­bölen kylän nimi, koska asemalta johti tie myös sinne. Nykyinen ruotsin­kielinen käännös­nimi Park­stad vahvistettiin vuonna 1954.
Urheilumahdollisuudet

Puistolassa toimivat urheiluseurat Puistolan Urheilijat (PuiU) ja Puistolan Pyry ja PuMa-Volley. Lisäksi alueella toimii pieni seura HO2 (PuiUn 94-pojista eronnut joukkue).
Puistolan urheilu- ja liikuntamahdollisuudet on keskitetty Koudan urheilupuistoon. Koudalla on jalkapallonurmi, tekonurmikenttä, tenniskenttiä, pinnoitettu juoksusuora ja pururata sekä talvisin luistelurata, jääkiekkokaukalo ja hiihtoladut. Koudalla on myös suuri liikuntahalli, joka on päivisin Puistolan peruskoulun käytössä. Koudan nurmikenttä on yleensä PuiUn jalkapallon edustusjoukkueiden käytössä. Koudan urheilupuistoa ylläpitää Helsingin kaupungin liikuntavirasto.
Koudan urheilupuistosta kulkee valaistu yhdyspolku Malmin lentoaseman ympäri kulkevaan ulkoilureittiin.
Liikenne

Puistolan rautatieasema
Helsinkiin K ja P-junat 5-7 minuutin välein, hiljaisina aikoina N ja T junat
Tikkurilaan K, I, P, N ja T-junat 5-7 minuutin välein, hiljaisina aikoina harvemmin
Keravalle K, N ja T-junat 10 minuutin välein, hiljaisina aikoina harvemmin
Lentoasemalle I-junat 10 minuutin välein
bussilinjoja:
73 Malmin ja Viikin kautta Karhupuistoon sekä Ala-Tikkurilaan.
74 Malmin ja Viikin kautta Karhupuistoon sekä Heikinlaaksoon.
75 Heikinlaakson ja Jakomäen kautta Rautatientorille.
79 Siltamäen ja Malmin kautta Herttoniemeen.
702 Malmin kautta Savelaan sekä Jakomäkeen.
553/K Malmin ja Maunulan kautta Leppävaaraan.
autolla:
Kehä III:lta Tikkurilan kohdalla pois, josta Tapulikaupungin suuntaan ja siitä Suuntimotielle
Nummisuutarin palstaviljelyalue

Nummisuutarin palstaviljelyalue on Helsingin kaupungin omistama pienviljelyyn tarkoitettu alue Nummisuutarinpuiston yhteydessä Puistolan kaupunginosassa. Palstaviljelyalue on vuokrattu Hyötykasviyhdistys ry:lle, joka vuokraa sitä edelleen yksityisille ihmisille. Palsta-alue koostuu 114 ruudusta, joista suurin osa on pinta-alaltaan noin 5 aaria. Alue on ympäröity kuusiaidalla ja palsta-alueeseen kuuluu oma pysäköintialue. Palstaviljelyalueen naapurissa sijaitsee Nummisuutarinpuisto ja päiväkoti leikkipaikkoineen.
Tunnettuja puistolalaisia

Mikko Ampuja (1882–1947), kansanedustaja
Reino Helismaa (1913–1965), viihdetaiteilija
Peke Huuhtanen, jalkapalloilija
Into Kallio (1909–1958), kirjailija
Orvo Kontio (1932–1996), televisioesiintyjä
Tuomas Kyrö, kirjailija
Rauni Liukko (1940–2014), kuvanveistäjä ja taidemaalari
Petri Oravainen, jalkapalloilija
Riku Rantala, juontaja
Gunnar Uotila (1913–1997), kuvanveistäjä
Toni Valtonen, vapaaottelija
Jan Vapaavuori, poliitikko
Otto Varhia (1910–1956), runoilija ja suomentaja
Leevi Karjalainen, jääkiekkoilija
Kirjallisuutta

Helismaa, Markku: Reino Helismaa ja perhe Puistolassa 50-luvulla.  Helsinki:  omakustanne, 2017.
Vahde, Juhani: Urheileva Puistola : välähdyksiä Puistolan urheiluseuroista ja urheiluharrastuksista 100 vuoden ajalta.  Helsinki:  omakustanne, 2010.  ISBN 9789529273751
Aiheesta muualla

Kuvia tai muita tiedostoja aiheesta Puistola Wikimedia Commonsissa
Puistola-seura (Arkistoitu – Internet Archive)
Helsinki alueittain (2005). Puistolan peruspiiri
Puistolan Urheilijat ry:n karatejaos, Bushido Helsinki
Puistolan peruskoulu (Arkistoitu – Internet Archive)
Puistolan VPK
Nummisuutarin viljelyspalsta-alue
Garry Monk

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Garry Alan Monk
Syntymäaika: 6. maaliskuuta 1979 (ikä 45)
Syntymäpaikka: Bedford, Englanti, Iso-Britannia
Pelipaikka: puolustaja
Pituus: 183 cm
Seurat
| Vuodet | Seura | O | (M) |
| 1995–1996 |  Torquay United | 5 | (0) |
| 1996–2004 |  Southampton | 11 | (0) |
| 1998 | →  Torquay United | 6 | (0) |
| 1999 | →  Stockport County | 2 | (0) |
| 2001 | →  Oxford United | 5 | (0) |
| 2002–2003 | →  Sheffield Wednesday | 15 | (0) |
| 2003–2004 | →  Barnsley | 14 | (0) |
| 2004 |  Barnsley | 3 | (0) |
| 2004–2014 |  Swansea City | 226 | (3) |
Valmennusura
2014–2015:  Swansea City
2016–2017:  Leeds United
2017:  Middlesbrough
2018–2019:  Birmingham City
2019–2020:  Sheffield Wednesday
 Seurajoukkueuran tilastot kattavat vain kansalliset sarjat.
Garry Monk (s. 6. maaliskuuta 1979 Bedford, Englanti) on englantilainen uransa jo päättänyt jalkapalloilija ja nykyinen jalkapallovalmentaja.
Ura pelaajana

Garry Monk on Torquay Unitedin kasvatti. Seuraa hän edusti vuodet 1995–1996. Tuolloin se pelasi Englannin neljänneksi korkeimmalla sarjatasolla Englannin Kakkosliigassa. Vuodet 1996–2004 Monk edusti Southampton FC:tä, mutta pelasi ykkösjoukkueessa noiden vuosien aikana vain yksitoista ottelua. Pääosan Southampton-urastaan Monk olikin lainalla alemman sarjatason seuroissa. Vuonna 2004 hän teki sopimuksen Barnsley FC:n kanssa. Sopimus kesti vain muutaman kuukauden ja Monk siirtyi tuolloin Kakkosliigassa pelanneeseen Swansea Cityyn. Heti Monkin ensimmäisellä kaudella seurassa Swansea nousi Englannin Ykkösliigaan. Vuonna 2006 Monk valittiin seuran kapteeniksi. Kauden 2007–2008 jälkeen Monkin kipparoima Swansea nousi toiseksi korkeimmalle sarjatasolle Englannin Mestaruussarjaan. Swansea City pelasi loistavan kauden Mestaruussarjassa kaudella 2011–2012 ja näin Monkin kipparoima seura nousi ensimmäistä kertaa historiassaan Valioliigaan. Kaudella 2012–13 Monk voitti seuran kanssa Englannin liigacupin. Heinäkuussa 2013 Monk päätti lopettaa uransa 34-vuotiaana. Hän oli pelannut kymmenen vuotta Swanseassa, nostanut sen neljänneksi korkeimmalta sarjatasolta pääsarjaan ja toiminut seitsemän vuotta seuran kapteenina. Uudeksi kapteeniksi nimettiin Ashley Williams.
Ura valmentajana

Helmikuussa 2014 Swansean pelattua alkukauden huonosti, sai tanskalaisvalmentaja Michael Laudrup kenkää. Swansean uudeksi manageriksi nimettiin Monk, jolle pesti oli valmentajauran ensimmäinen. Hänen ensimmäinen ottelunsa valmentajana oli Walesin derby Cardiff Cityä vastaan. Swansea voitti ottelun 3–0 ja vältti lopulta putoamisen pienellä erolla. Kaudella 2014–15 Monk jatkoi Swansean managerina. Swansean kauden alku oli hieno, joukkue voitti muun muassa Manchester Unitedin ja Monk valittiin elokuun kuukauden manageriksi. Hän oli Valioliigan toiseksi nuorin manageri ennen kuin sai Swanseasta potkut kaudella 2015–2016
Kaudeksi 2016–2017 Monk siirtyi mestaruussarjassa pelaavan Leeds United FC:n manageriksi. Leeds sijoittui sarjassa seitsemänneksi ja Monk erosi kauden jälkeen managerin tehtävistä.
Kesäkuussa 2017 Monk palkattiin Valioliigasta pudonneen Middlesbrough FC:n uudeksi manageriksi. Monkin johdolla Middlesbrough aloitti Mestaruussarja-kautensa vaihtelevalla menestyksellä. Seurajohto ei kuitenkaan ollut tyytyväinen joukkueen esityksiin Monkin alaisuudessa ja hän sai potkut jouluaatonaattona. Monkin viimeisessä ottelussa Boro oli voittanut Sheffield Wednesdayn 2–1.
Maaliskuun alussa 2018 Monkista tuli Mestaruussarjan putoamiskamppailuun juuttuneen Birmingham Cityn päävalmentaja. Monkin johdolla Birmingham voitti viisi sarjaottelua kauden 11 viimeisestään ja nousi sijalle 19 säilyttäen sarjapaikkansa viiden pisteen turvin. Kaudella 2018/19 Birmingham joutui jälleen taistelemaan sarjapaikastaan ja sijoitus parani edelliskaudesta vain yhdellä pykälällä. Birmingham erotti Monkin tehtävistään kauden jälkeen 18. kesäkuuta 2019.
Syyskuussa 2019 Monkista tuli Mestaruussarjan Sheffield Wednesdayn päävalmentaja. Monk luotsasi Sheffield Wednesdayn kauden päätteeksi sijalle 16. Kausi 2020/21 alkoi heikosti ja sarjan toiseksi viimeiseksi vajonnut seura erotti Monkin marraskuussa 2020.
Käännös suomeksi
Galaktinen tasavalta

| Galaktinen Tasavalta |
| --- | --- |


Valtiomuoto:  Parlamentaarinen liittotasavalta
Virallinen kieli:  Galaktinen peruskieli
Hallitsija:  Ylikansleri  Tarsus Valorum  Chasen Piian  Skor Kalpana  Kirames Kaj  Finis Valorum (40–32 eYt)  Sheev Palpatine (32–19 eYt) 
Perustettu:  25053–1019 eYt (Vanha Tasavalta) 1019 eYt
Lakkautettu:  19 eYt (Galaktinen Tasavalta)
Pääkaupunki:  Galaktinen kaupunki, Coruscant
Valuutta:  Tasavallan datarit (galaktiset krediitit)
Seuraaja(t):  Galaktinen Imperiumi
Teokset:  Tähtien sota
Infobox OKVirheellinen NIMI-arvo: 
Galaktinen Tasavalta (engl. Galactic Republic), tunnettu myös pelkkänä Tasavaltana, on kuvitteellinen planeettojenvälinen hallitus George Lucasin luomassa Tähtien sota -universumissa. Se hallitsi galaksia ennen Galaktista Imperiumia ja muodostettiin tuhat vuotta ennen Skywalker-saagan tapahtumia, kun sen edeltäjä, Vanha Tasavalta (engl. Old Republic), uudelleenorganisoitiin jedien ja sithien välisen suuren sodan jälkeen. Imperiumin aikakaudella kuitenkin myös Galaktisesta tasavallasta käytettiin nimitystä ”Vanhaksi Tasavallaksi”.
Galaktinen tasavalta oli hallintomuodoltaan demokraattinen parlamentaarinen liittotasavalta, jonka lakien ja määräysten asettamisesta vastasi galaktinen senaatti.